Source: http://www.finlex.fi/fi/laki/alkup/1989/19890277
Timestamp: 2019-12-09 02:37:59+00:00
Document Index: 16376914

Matched Legal Cases: ['§ 24', '§2', '§4', '§8', '§10', '§13', '§14']

Asetus metalliraha-asetuksen muuttamisesta 277/1989 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1989 › 277/1989
Asetus metalliraha-asetuksen muuttamisesta
kumotaan 28 päivänä joulukuuta 1979 annetun metalliraha-asetuksen (1026/79) 3 ja 15§ sekä
muutetaan 1 ja 2§, 4§:n 1 momentti, 8§, 10§:n 1 momentti sekä 13 ja 14§,
sellaisina kuin niistä ovat 2§, 4§:n 1 momentti ja 8§ 24 päivänä kesäkuuta 1982 annetussa asetuksessa (494/82), seuraavasti:
Metallirahoja ovat viiden ja yhden markan sekä viidenkymmenen ja kymmenen pennin rahat.
Viiden markan raha on alumiinipronssia, jossa on 93 prosenttia painosta kuparia, 5 prosenttia alumiinia ja 2 prosenttia nikkeliä.
Yhden markan, viidenkymmenen pennin ja kymmenen pennin rahat ovat nikkelikuparia, jossa on 75 prosenttia painosta kuparia ja 25 prosenttia nikkeliä.
Metallirahojen halkaisijat millimetreinä ja painot grammoina sekä sallitut mittapoikkeamat ovat seuraavat:
halkaisija mm paino g
5 markkaa 26,3- 0,10 8,2 ± 0,35
1 markka 24,0- 0,10 6,1 ± 0,30
50 penniä 19,7±0,05 3,3±0,25
10 penniä 16,3±0,05 1,8±0,20
Viidenkymmenen pennin rahan lieriöpinta on uritettu. Kymmenen pennin rahan lieriöpinta on sileä.
Metallirahojen leimat ovat 11-14§:ssä olevien selitelmien ja piirrosten mukaiset.
Viidenkymmenen pennin rahan tunnuspuolella on allekkain karhun kuva, tekstit ''SUOMI'' ja ''FINLAND'' sekä vuosiluku. Arvopuolella on numero ''50'', sen alla oikealla allekkain tekstit ''PENNIÄ'' ja ''PENNI'' sekä vasemmalla ja alhaalla karhunsammalkuvioita.
Kymmenen pennin rahan tunnuspuolella on vasemmalla kaksi kielon lehteä ja kukintoa. Oikealla on allekkain tekstit ''SUOMI'' ja ''FINLAND'' sekä vuosiluku. Arvopuolella on oikealla allekkain numero ''10'', tekstit ''PENNIÄ'' ja ''PENNI'' sekä vasemmalla mehiläiskennokuvio.
Tällä asetuksella kumottavien ja muutettavien säännösten mukaiset viidenkymmenen, kahdenkymmenen, kymmenen ja viiden pennin rahat sekä metalliraha-asetuksen alkuperäisten säännösten mukainen kymmenen pennin raha pysyvät edelleen laillisina maksuvälineinä.
1 §2 §4 §8 §10 §13 §14 §